Gguniɣ-t, ulac la aɣerbi wala acerqi. Wwiɣ-d iḍebbalen. Mi refdeɣ s tzzert neɣ s ulaḥ ad tɛelliɣ, ad icuff Dda Qasi, lǧar nneɣ -ad t-irḥem Rebbi- leḥnak-is annect n teylewt alma qrib ad ṭreḍqen. Ad isuḍ am ugeccul, ini iruḥ walim akked takka d aratus qbala ikcem d ṭṭaq s atemmu. Ibawen ɣellin ɣer lqaɛa. Aweṭṭuf izzuɣur, issawaḍ, issiksil. Ifrax d yiwerǧeǧǧiten ttawin-asen-d ccnawi d yicewwiqqen akked tḥiḥatin. Ssedhawen-ten fell-asen lxiq akked ɛeqqu. Greɣ-asen tamawt ttarrran s axxam. Ttaččaren-iyi iqeffa d yikufan; smarayenɣer tissi; rennu ula ɣer lqaɛa. Yugar fell-i lxir, ulac sani ara t-rreɣ!